„Следотърсачите“ от Генералния щаб на Русия представиха автобаза като пункт за дистрибуция на петрол от ИДИЛ - InformNapalm.org (Български)
„Следотърсачите“ от Генералния щаб на Русия представиха автобаза като пункт за дистрибуция на петрол от ИДИЛ
By Desislava | on 2015-12-05 | 2 коментара | Новини | Свят | Сирия | Снимки и Видео доказателства
Международното доброволческо общество InformNapalm отново хвана в лъжа Министерството на отбраната на Русия. На 2 декември 2015 г. Генералния щаб на Руската федерация представи „доказателства за закупуването от Турция на петрол от Ислямска държава“, подкрепяйки всичко това с визуални „факти“. На брифинга на Министерството на отбраната новозначения ръководител на Главното оперативно управление към Генералния щаб Сергей Рудской разказа за закупуването на нефт от Турция от Ислямска държава (ДАИШ) и представи снимки и видео доказателства.
Представителите на руския Генерален щаб акцентираха на сателитни снимки от паркинг на контрабандни петролни продукти от 14.11.2015 г., на които се регистрират над 3 000 цистерни за гориво и камиони, предназначени за транспортиране в Турция.
Екипът от анализатори на InformNapalm с помощта на GoogleEarth откри това място и направи скрийншот на местността от архива със снимки в GoogleEarth от 15.12.2004 (Забележка: чрез функцията „история на снимките“ това място се появява размазано, но ако се увеличи и се посочи с указателя на мишката / с кликване върху „Запазване на изображението“, тогава GoogleEarth посочва датата 15.12.2004 г.). Координатите на местността са – 37.1753294, 42.556057. Наименованието на турски език е – TİCARİ ARAÇ PARK YERİ (Sıra Bekleme). Съдейки по спътниковите снимки на Google и „логиката“ на Генералния щаб на Въоръжените сили на Русия, може да се заключи, че президента на Турция Ердоган търгува петрол с Ислямска държава още от началото на 2004 г., макар че ИС (наричайки се по-рано „Ислямска държава в Ирак и Ливан“) съществува от 2013 г. Преди 11 години на това място също е имало паркинг за транспортни средства и количеството им е точно толкова, колкото и на снимките от Генералния щаб на Русия. Също така, могат да се забележат промените в инфраструктурата на мястото за 11 години.
Много жалко, че по-ранни снимки в GoogleMaps липсват, иначе бихме намерили по-ранна история на „Ислямска държава“.
Посочваме цитат от Facebook запис на наш колега от „Информационна съпротива“ – експерт по информационната сигурност Вячеслав Гусаров: „От кога министерството на отбраната на Русия има правомощията да търси доказателства за „незаконни доставки на петрол в Турция“? Това ли е тяхната функция? Или те са тези, които определят каква информация трябва да се разпространи? Ситуацията изключително напомня за военна диктатура“.
В резултат на гореизложеното, можем да считаме, че съвместната спецоперация на междурнародното доброволческо общество, Google, ИС и Държавния департамент на САЩ приключи успешно. Руският Генерален щаб отново е изобличен в лъжа.
В тази връзка бихме искали да ви припомним заявлението на руския Генерален щаб от декември 2014 г., в което ръководителя на ГЩ Герасимов, позовавайки се на изобличителните публикации на InformNapalm и други OSINT-екипи, заяви, че доказателствата за присъствието на войски на Русия в Украйна са „примитивно фалшиви“. Така, че кой от нас е лъжеца, другарю Герасимов?
(CC BY) Материалът е подготвен от Михаил Кузнецов специално за InformNapalm.org, Превод: M Dian. При копиране и използване на материала е задължително поставянето на линк към автора и нашия проект.
Tags: войнаИДИЛманипулациипетролни доставкиРусияТурция
2 коментара to “„Следотърсачите“ от Генералния щаб на Русия представиха автобаза като пункт за дистрибуция на петрол от ИДИЛ”
Поредната лъжа на Генералния щаб на Русия | InformNapalm.org (Български) Отговор
Доказателства за украинската „командировка“ на разузнавателна рота от 28-ма бригада от Екатеринбург, Русия – InformNapalm.org (Български) Отговор